**SPrÁva o Účasti verejnosti na Tvorbe právnych Predpisov**

Verejnosť bola o príprave návrhu nariadenia vlády Slovenskej republiky, ktorým sa ustanovuje rozsah priamej výchovno-vzdelávacej činnosti pedagogického zamestnanca (ďalej len „návrh nariadenia“) informovaná prostredníctvom predbežnej informácie č. PI/2019/130, zverejnenej na portáli Slov-Lex. K predbežnej informácii nebola doručená žiadna pripomienka.

Na príprave návrhu nariadenia sa odborná verejnosť podieľala aj v rámci externých konzultácií a zberu podnetov k návrhu nariadenia. Návrh nariadenia bol odbornej verejnosti zaslaný 30. 04. 2019. Externé konzultácie sa konali 07. 05. 2019, zber podnetov bol uzatvorený 13. 05. 2019.

**Na externé konzultácie boli pozvané tieto subjekty**: Asociácia riaditeľov škôl úžitkového výtvarníctva a stredných umeleckých škôl, Asociácia riaditeľov štátnych gymnázií, Asociácia stredných odborných škôl Slovenska, Asociácia súkromných škôl a školských zariadení Slovenskej republiky, Asociácia výchovných poradcov, Asociácia základných umeleckých škôl – EMU Slovakia, Konferencia biskupov Slovenska, Slovenská komora učiteľov o. z., Školský úrad Arcibiskupstvo Košice, Odborový zväz pracovníkov školstva a vedy na Slovensku, Slovenský výbor svetovej organizácie pre predškolskú výchovu (OMEP), Spoločnosť pre predškolskú výchovu, Únia konzervatórií Slovenskej republiky, Združenie katolíckych škôl Slovenska, Združenie miest a obcí Slovenska, Združenie odborných učilíšť, špeciálnych škôl a špeciálnych výchovných zariadení Slovenska, Združenie pre rozvoj stredoškolského odborného vzdelávania, Združenie základných škôl Slovenska, Združenie samosprávnych krajov Slovenska SK8.

**Externých konzultácií sa zúčastnili:** Asociácia riaditeľov škôl úžitkového výtvarníctva a stredných umeleckých škôl, Asociácia súkromných škôl a školských zariadení Slovenskej republiky, Asociácia výchovných poradcov, Asociácia základných umeleckých škôl – EMU Slovakia, Slovenská komora učiteľov o. z., Školský úrad Arcibiskupstvo Košice, Odborový zväz pracovníkov školstva a vedy na Slovensku, Slovenský výbor svetovej organizácie pre predškolskú výchovu (OMEP), Spoločnosť pre predškolskú výchovu, Združenie miest a obcí Slovenska, Združenie základných škôl Slovenska.

**Podnety zaslali:** Asociácia riaditeľov škôl úžitkového výtvarníctva a stredných umeleckých škôl, Asociácia súkromných škôl a školských zariadení Slovenskej republiky, Asociácia výchovných poradcov, Asociácia základných umeleckých škôl – EMU Slovakia, Odborový zväz pracovníkov školstva a vedy na Slovensku, Slovenský výbor svetovej organizácie pre predškolskú výchovu (OMEP), Spoločnosť pre predškolskú výchovu.